Ur film 1e45 eo a glask kontañ buhez klok ar skrivagner ha politikour ganet e Sant Malo, François René de Chateaubriand. Savet eo evit ar re ne anavezont ket mat an den hag e bal a zo reiñ choant dan dud mont da zizoloiñ e skridoù ha Mémoires dOutre-Tombe dreist-holl.  Nanavezan ket mat oberenn an den nag e vuhez dre vras, setu on bet dedennet da chouzout un tamm penaos e oa bet red e vuhez. 1e45 a zo berr kenañ eveljust met un diazez eo dija.  An dra bouezusañ a zo, evidon-me, e teu ar film a-benn gant e bal : abaoe em eus choant da lenn Mémoires dOutre-Tombe (choant em boa da lenn anezho « un deiz bennak » met aze onbroudetoch den ober en un termen un tamm sklaeroch/tostoch).  Mod all e keñver film… Ar skeudennoù zo brav. Tremen a ra buan kenañ ar prantadoù disheñvel eveljust, Sant Malo, Pariz, Stadoù-Unanet, Londrez… Ur redadeg eo kazi!    Frederic Diefenthal a choari Chateaubriand adal an oad a 20 vloaz betek e varv. Kendrechus awalch eo, ha souezhet awalch on bet gant ar bloavezhioù diwezhañ (ur sapre labour fardañ a zo bet).  Lâret en deus an aktour e kerzh an abadenn (ur rakkentaenn war skramm bras e oa) en doa labouret war ar rol dreist-holl e keñver energiezh ha neo ket e keñver skiant pe speredegezh. Gwir eo e krou ar film ur skeudenn youlet da zizoloiñ ar bed, da stourm da ober ur bern traoù.  An eiltudennoù a zo plijus ivez, e vignon e Londrez pe an trapour da skouer hag ar  merched ivez. Zoken ma vez roet ur skeudenn un tamm re yen eus e wreg dam soñj.  Ar sonerezh a zo ur meskaj tonioù dous ha tonioù lañsusoch gant arlivioù keltiek. Neo ket displijus.  Souezhus eo gwelet pegen alies e vez meneget Breizh er film.  Setu, mho peus tro da sellet diouzh ar film a-benn dimercher e kuzulfen awalch deoch en ober, neo ket ur bennoberenn o po choant adwelet kant gwech met dam soñj eo mat bezañ gwelet ar film-se ma/pa vezer dedennet gant al lennegezh/an istor.